Tak tomu sa povie smola: S PSG porazil Liverpool, doma nemohol veriť vlastným očiam
PARÍŽ - Byt futbalistu Erica Maxima Choupo-Motinga z francúzskeho klubu Paríž St. Germain navštívili počas stredajšieho zápasu Ligy majstrov s Liverpoolom (2:1) zlodeji.
Kamerunského reprezentanta pripravili o šperky a iné cennosti v celkovej hodnote 600.000 eur. Informoval o tom portál goal.com.
Choupo-Moting prišiel do metropoly Francúzska v lete zo Stoke City. Dvadsaťdeväťročný útočník odohral v drese majstra krajiny deväť duelov a strelil jeden gól.
- Zdroj:
- TASR
- Foto:
- SITA/AP Photo/Francois Mori